
                        GRAD ZAGREB
GRADSKA ČETVRT TREŠNJEVKA - SJEVER
                     Vijeće Mjesnog odbora 
                            „Nikola Tesla“

KLASA: 024-08/22-003/1149
URBROJ: 251-13-11-16-22-3
Zagreb, 6. lipnja 2022.
				
Z A P I S N I K

s 13. sjednice Vijeća Mjesnog odbora „Nikola Tesla“, održane 6. lipnja 2022. u 17:30 sati, u prostorijama Mjesnog odbora „Nikola Tesla“, Ozaljska ulica 16.

Nazočni članovi Vijeća: Margareta Čotić, Dario Dedić, Luka Kamenečki, Vanja Spirin, Hrvoje Vraneš i Ivan Žanić
Ostali nazočni: Iva Barun

Predsjednica Vijeća Mjesnog odbora „Nikola Tesla“ Margareta Čotić otvara sjednicu i pozdravlja sve nazočne. Utvrđuje da je na sjednici nazočno 6 članova od ukupno 7 članova Vijeća Mjesnog odbora, te konstatira da su ispunjeni svi uvjeti za raspravljanje i odlučivanje.

Predsjednica daje na glasanje zapisnik s 12. sjednice koji je prihvaćen JEDNOGLASNO.

Predsjednica predlaže dopunu dnevnog reda točkom: Prijedlog zaključka o postavljanju horizontalne signalizacije na Zvečajskoj ulici na izlazu u Kostelsku ulicu.
Predsjednica daje prijedlog dopune dnevnog reda na glasovanje, koji je prihvaćen JEDNOGLASNO.
Predsjednica predlaže 

DNEVNI RED

1. Prijedlog zaključka o postavljanju horizontalne signalizacije u Gredičkoj ulici na izlazu u Kostelsku ulicu
1. Prijedlog zaključka o postavljanju horizontalne signalizacije u Kostelskoj ulici kod Jakovljanske ulice (zapadna strana)
1. Prijedlog zaključka o postavljanju horizontalne signalizacije u Kostelskoj ulici kod Gredičke ulice (istočna strana)
1. Prijedlog zaključka o postavljanju horizontalne signalizacije u Zvečajskoj ulici na izlazu u Kostelsku ulicu
1. Prijedlog zaključka o povremenom korištenju prostora – zahtjev Udruge Amazonas
1. Aktualna problematika područja Mjesnog odbora „Nikola Tesla“
1. Pitanja, prijedlozi i obavijesti
koji je prihvaćen JEDNOGLASNO.

Ad 1.	Prijedlog zaključka o postavljanju horizontalne signalizacije u Gredičkoj ulici na izlazu u Kostelsku ulicu
Predsjednica informira nazočne o predmetu rasprave i odlučivanja. U raspravi sudjeluju svi članovi vijeća. Predsjednica zaključuje raspravu.
Vijeće Mjesnog odbora „Nikola Tesla“ JEDNOGLASNO donosi

Z A K LJ U Č A K
Vijeće Mjesnog odbora „Nikola Tesla“ predlaže postavljanje horizontalne signalizacije - oznaka trokuta s isprekidanom zaustavnom crtom u Gredičkoj ulici na izlazu u Kostelsku ulicu.

OBRAZLOŽENJE
Raskrižje predstavlja crnu točku prometa Mjesnog odbora budući da se tu u prosjeku jednom mjesečno događaju prometne nezgode. Cilj ovog Zaključka Vijeća Mjesnog odbora je postavljanje dodatne signalizacije kako bi se dodatno povećala pažnja sudionika u prometu. Postavljena vertikalna signalizacija nije dovoljno vidljiva (pogotovo kada se ispred parkiraju vozila) te je nužno iscrtavanje horizontalne signalizacije – tzv. „trokuta“ s isprekidanom zaustavnom crtom.
Rješenju se pristupa iz razloga što izrada projekta poboljšanja funkcioniranja prometa na području Mjesnog odbora „Nikola Tesla“ nije napravljena ni tokom 2021., a ni tokom 2022. godine, a prema usmenim uputama primljenim na sastanku održanom 16.5.2022. s predstavnicima Holdinga i redarstva možemo pristupiti individualnim rješenjima.

Ad 2.	Prijedlog zaključka o postavljanju horizontalne signalizacije u Kostelskoj ulici kod Jakovljanske ulice (zapadna strana)
Predsjednica informira nazočne o predmetu rasprave i odlučivanja. U raspravi sudjeluju svi članovi vijeća. Predsjednica zaključuje raspravu. 
Vijeće Mjesnog odbora „Nikola Tesla“ JEDNOGLASNO donosi

Z A K LJ U Č A K

Vijeće Mjesnog odbora „Nikola Tesla“ predlaže postavljanje horizontalne signalizacije -  pješački prijelaz u Kostelskoj ulici kod Jakovljanske ulice (zapadna strana)

OBRAZLOŽENJE
Radi se o lokaciji gdje djeca prelaze cestu na putu do dječjeg igralište i škole, a na lokaciji ne postoji pješački prijelaz. Dodatan problem predstavljaju i vozila parkirana na kolniku i pločniku što vozilima koja prometuju dodatno umanjuje vidljivost djece na cesti (budući da su djeca niža od parkiranih vozila). Cilj ovog Zaključka je upozoriti vozače da se radi o mjestu gdje djeca svakodnevno prelaze kolnik te isto i tako označiti. Rješenju se pristupa iz razloga što izrada projekta poboljšanja funkcioniranja prometa na području Mjesnog odbora „Nikola Tesla“ nije napravljena ni tokom 2021., a ni tokom 2022. godine, a prema usmenim uputama primljenim na sastanku održanom 16.5.2022. s predstavnicima Holdinga i redarstva možemo pristupiti individualnim rješenjima.

Ad 3.	Prijedlog zaključka o postavljanju horizontalne signalizacije u Kostelskoj ulici kod Gredičke ulice (istočna strana)
Predsjednica informira nazočne o predmetu rasprave i odlučivanja. U raspravi sudjeluju svi članovi vijeća. Predsjednica zaključuje raspravu. 
Vijeće Mjesnog odbora „Nikola Tesla“ JEDNOGLASNO donosi 

Z A K LJ U Č A K

Vijeće Mjesnog odbora „Nikola Tesla“ predlaže postavljanje horizontalne signalizacije -  „djeca na cesti“ u Kostelskoj ulici kod Gredičke ulice (istočna strana)

OBRAZLOŽENJE
Duž cijele Kostelske ulice na potezu od Krapinske ulice pa sve do Januševečke ulice, ne postoji pješački prijelaz dok djeca Kostelsku ulicu prelaze i kod Cesargradske ulice i kod Susedgradske ulice i kod Kunagorske ulice i kod Mokričke ulice i kod Viničke ulice i kod Zvečajske ulice i kod Gredičke ulice i kod Jakovljanske ulice i kod Golubovečke ulice. Kako bismo upozorili vozače da na cijelom potezu Kostelske ulice treba voziti pažljivo s obzirom da su djeca na cesti (na putu u školu i na putu do dječjeg igrališta), Vijeće Mjesnog odbora „Nikola Tesla“ predlaže postavljanje horizontalne oznake „djeca na cesti“ kako bi se izbjegle prometne nesreće i unaprijedila sigurnost djece u prometu na području Mjesnog odbora.
Rješenju se pristupa iz razloga što izrada projekta poboljšanja funkcioniranja prometa na području Mjesnog odbora „Nikola Tesla“ nije napravljena ni tokom 2021., a ni tokom 2022. godine, a prema usmenim uputama primljenim na sastanku održanom 16.5.2022. s predstavnicima Holdinga i redarstva možemo pristupiti individualnim rješenjima.

Ad 4.	Prijedlog zaključka o postavljanju horizontalne signalizacije u Zvečajskoj ulici na izlazu u Kostelsku ulicu
Član Vijeća Ivan Žanić informira nazočne o predmetu rasprave i odlučivanja. U raspravi sudjeluju svi članovi vijeća. Predsjednica zaključuje raspravu. 
Vijeće Mjesnog odbora „Nikola Tesla“ JEDNOGLASNO donosi

Z A K LJ U Č A K

Vijeće Mjesnog odbora „Nikola Tesla“ predlaže postavljanje horizontalne signalizacije - oznaka trokuta s isprekidanom zaustavnom crtom u Zvečajskoj ulici na izlazu u Kostelsku ulicu.

OBRAZLOŽENJE
Raskrižje predstavlja dodatnu crnu točku prometa Mjesnog odbora budući da se radi o ulici kojom vozila krate put i izbjegavaju gužvu na Ozaljskoj ulici. Vozila neprilagođenom brzinom nailaze i izlijeću na Kostelsku ulicu te nerijetko dolazi do prometnih nezgoda. Cilj ovog Zaključka je postavljanje dodatne signalizacije kako bi se dodatno povećala pažnja sudionika u prometu. Postavljena vertikalna signalizacija nije dovoljno vidljiva (pogotovo kada se ispred parkiraju vozila) te je nužno iscrtavanje horizontalne signalizacije – tzv. „trokuta“ s isprekidanom zaustavnom crtom.
Rješenju se pristupa iz razloga što izrada projekta poboljšanja funkcioniranja prometa na području Mjesnog odbora „Nikola Tesla“ nije napravljena ni tokom 2021., a ni tokom 2022. godine, a prema usmenim uputama primljenim na sastanku održanom 16.5.2022. s predstavnicima Holdinga i redarstva možemo pristupiti individualnim rješenjima.

Ad 5. Prijedlog zaključka o povremenom korištenju prostora – zahtjev Udruge Amazonas
Predsjednica usmeno informira nazočne o predmetu rasprave i odlučivanja. U raspravi sudjeluju svi članovi vijeća. Predsjednica zaključuje raspravu. 
Vijeće Mjesnog odbora „Nikola Tesla“ JEDNOGLASNO je donosi

Z A K LJ U Č A K

1. udruzi Amazonas, OIB 92548737288 odobrava se povremeno korištenje prostora u objektu Mjesne samouprave „Nikola Tesla“, Zagreb, Ozaljska 16, dvorana, u terminu utorak u vremenu od 16.00 do 18.00 sati i utorkom (izuzev drugog u mjesecu) u vremenu od 18.00 do 20.00 sati  i teče od 6. lipnja 2022. godine do 30. rujna 2022. godine.
1. Prostor iz točke 1. ovog Zaključka, koristit će bez naknade.
1. Udruga se obvezuje postupati s pažnjom dobrog gospodara u korištenju prostora.
1. O povremenom korištenju prostora iz točke 1.ovog Zaključka, Gradski ured za mjesnu samoupravu izdati će Odobrenje o korištenju, a u skladu s ovim Zaključkom.

Ad 6. Aktualna problematika područja Mjesnog odbora „Nikola Tesla“
Predsjednica informira nazočne o primljenim e-mailovima i ostvarenom u zadnjih mjesec dana:
1. Sastanak predsjednika VGČ i VMO s predstavnicima Holdinga i redarstva (16.5.2022.)
1. Webinar - EU izvori financiranja razvojnih projekata – prezentacija
1. Pozivnica Floraart 2022 - Kovačić stolarija
1. Lokacije za obilazak vezano uz postavljanje spremnika na javnim površinama 17.5. – gradski uredi obavili očevide u drugačijem vremenu od poslanog, bez obavijesti prema predsjedniku Mjesnog odbora i isprika Ane Tomac Rosandić
1. Zahtjev građana NB - Smirenje prometa na Kostelskoj i Zvečajskoj
1. Raspored obilaska za 24. svibnja 2022. – Luka Kamenečki i Ivana Zovko u izvidu – nažalost nije za cijelu zgradu već samo za jedan ulaz
1. Centar Miko Tripalo - javna tribina: Zagreb - grad budućnosti, 24.05.2022., 13:00 sati
1. Saziv 4. koordinacije predsjednika VGČ i predsjednika VMO (16.5.2022.), te prioriteti za asflaterski program Plana malih komunalnih akcija Mjesnog odbora "Nikola Tesla": asfaltiranje Selske ceste 121 a-f
1. Korištenje prostora Mjesnog odbora – zahtjev udruga „Amazonas“
1. Načela korištenja prostorija Mjesnog odbora – ostavljanje nečistog prostora i slanje e-maila na sve korisnike s priloženim načelima korištenja, odgovori korisnika, po saznanju VMO, a po informacijama dobivenim od mjesne samouprave, jedino HVIDR-a ima ključeve sanitarnih prostorija, stoga se ista tereti za nečiste prostorije.
1. Lokacije - obilazak 31.5.2022. - gradski uredi obavili očevide u drugačijem vremenu od poslanog, bez obavijesti prema predsjednici Mjesnog odbora
1. Izložba povodom Međunarodnog dana Zdravih gradova u prostorijama Mjesnog odbora, kojom se upoznalo stanovnike Gradske četvrti Trešnjevka - sjever s malim volonterima i učenicima 2.e razreda osnovne škole Augusta Šenoe i njihovim radovima – također je poslana zahvala učiteljici Petrunjeli Krajačić na organizaciji iste
1. Odluka o zatvaranju dijela Krapinske ulice na 2 tjedna (4.6.2022.)
1. Izmjena Statuta Grada Zagreba - Statutarna odluka nalaže da mjesni odbori dostave PMKA do 31.10., a zatim Vijeće Gradske četvrti do 15.11. (i to je propisano), dok pročelnica Renata Šimon predlaže PKA, od strane VGČ, najkasnije početkom srpnja. Mi još ne znamo što će se napraviti iz PMKA i PKA za 2022 – problem za VMO i plan donošenja
1. Obilasci 7.6.2022. – zbog kratkog roka obavijesti nije se izašlo na teren (i radi opetovanog promjena termina unatoč izlasku predsjednice na teren u terminu kada je i radno vrijeme predsjednice)
1. Obilasci 8.6.2022. – jednoglasno odlučeno da Vijeće Mjesnog odbora „Nikola Tesla“ neće izlaziti na očevide budući da su informacije dostavljene u kratkom roku i budući da se opetovano termini krše, Vijeće Mjesnog odbora se također protivi da jedan predstavnik stavlja svoj potpis na očevidnik iako mu/joj se ne uvažavaju prijedlozi i budući da se svi članovi Vijeća nisu usuglasili oko lokacija za postavljanje kontejnera za otpad
1. Prijavljene lokacije za grafite
1. Usuglašene lokacije koje bi trebale biti u izmjenama GUP-a
1. Prijavljeno divlje odlagalište otpada na livadi Selska cesta 121 a-f
1. Prijavljen srušen prometni znak na uglu Kostelske-Gredičke ulice

Ad 7. Pitanja, prijedlozi i obavijesti
Pri dolasku na sjednicu, dvorana je nađena u nečistom stanju, kako je zadnji korisnik po rasporedu bio Gerontološki centar, i kako isti nije prijavio dočekane nepravilnosti, isti se tereti za nečiste prostorije.
Gospođa Iva Barun je, ispred tvrtke „HD Navigatio“ ekskluzivnog zastupnika tvrtke „Alliance“, najvećeg europskog projektanta i izvođača „pumptrack“ poligona, održala prezentaciju o samom poligonu. Pumptrack poligoni trenutačno su jedan od najatraktivnijih objekata urbane infrastrukture, prvenstveno zbog svoje široke primjenjivosti i atraktivnosti, a odlično se uklapaju u gotovo svaku urbaniziranu okolinu. Članovi vijeća se slažu da su poligoni poželjni, ali nažalost, na našem području nema mjesta za takvo nešto (minimalno 500m2 u zoni građenja).
Član Vijeća Ivan Žanić, predlaže da se uklone grane koje iz privatnog dvorišta vise iznad pločnika na lokaciji Kostelska ulica 8. Članovi vijeća se slažu da se isto prijavi komunalnom redarstvu kako bi se isto uredilo.



Sjednica je završila u 19:00 sati.
                                                                                                                                                                                                                                                                                                                  
                                                                                                                       Predsjednica

